દિલ્હીમાં વધતા પ્રદૂષણને કારણે ફેલાયેલ આ ઝેરેલી હવાને કારણે સામાન્ય લોકોને ઘણી તકલીફો વેઠવાનો વારો આવ્યો છે. લોકોને શ્વાસ લેવામાં તકલીફ થઇ રહી છે, આંખોમાં બળતરા થવાની સમસ્યા વધી છે. આ પરિસ્થિતિને જોતાં લાગી રહ્યું છે, દિલ્હી સરકાર ફરી એકવાર ગાડીઓ પર ઑડ-ઇવન પોલિસી લાગુ કરે. સ્મૉગ અંગે તયેલી બેઠકમાં આ અંગે ચર્ચા પણ થઇ છે. આ ગંભીર પરિસ્થિતિને જોતાં ઇન્ડિયન મેડિકલ એસોસિએશને પ્રદેશમાં પબ્લિક હેલ્થ ઇમરજન્સી જાહેર કરી છે. એસોસિએશનના અધ્યક્ષ ડૉ.કે.કે.અગ્રવાલનું કહેવું છે, PM10 મંગળવારીન સરખામણીએ બુધવારે ઓછું છે, પરંતુ હજુ પણ ડરામણા સ્તરે છે. અધ્યક્ષ અનુસાર, લોકોએ હજુ પણ સાવચેત રહેવાની જરૂર છે. તેઓ 2 દિવસ સુધી ઘરની બહાર ન નીકળે અને સવારે ચાલવા જવાનું પણ ટાળે.